钦定古今图书集成/明伦汇编/闺媛典/第080卷 > 王祐永妻韩氏
## 钦定古今图书集成/明伦汇编/闺媛典/第080卷 > 王祐永妻韩氏

按《济南府志》：“韩氏，淄川人。王祐永妻，太医院吏目韩
明善女。年十八于归，三载生子，甫三月夫死，水浆不
入口，誓以身殉。翁姑以抚孤劝，氏曰：‘余惟夫是从，遑
恤其他’。于是侍者日夕更进守护之。一日，谓守者曰：
‘吾视此呱呱，不忍弃之矣’。翁姑谓其意可回，守渐懈，
乘夫窆日得间，遂缢死。事闻，诏建贞烈坊。”